b'\n_START_ARTICLE_\nHermetia illucens\n_START_SECTION_\nOpis\n_START_PARAGRAPH_\nOdrasli osebki so dolgi okoli 16 mm in se v Sloveniji pojavljajo od aprila do oktobra. Samice odlo\xc5\xbeijo v hlevski gnoj, kompost ali mrhovino med 600 in 800 jaj\xc4\x8dec. Jaj\xc4\x8deca se po pribli\xc5\xbeno \xc5\xa1tirih dneh razvijejo v li\xc4\x8dinke, ki se prehranjujejo z rastlinskimi ostanki in mrhovino zato se jih ponekod v tujini uporablja za predelavo ostankov rastlinskega in \xc5\xbeivalskega izvora, pa tudi za nadzor populacije doma\xc4\x8de muhe (Musca domestica), saj se njune li\xc4\x8dinke hranijo z isto hrano. Po 10 in 14 dnevih preidejo li\xc4\x8dinke v zadnjo fazo pred zabubljanjem. Po pribli\xc5\xbeno 30 dneh se li\xc4\x8dinke razvijejo v odraslo \xc5\xbeival._NEWLINE_Li\xc4\x8dinke v zadnji fazi in bube H. illucens se uporabljajo kot hrana za razne doma\xc4\x8de \xc5\xbeivali. V tujini jih odajajo v hrano za ptice, perjad, ribe, pra\xc5\xa1i\xc4\x8de, ku\xc5\xa1\xc4\x8darje, \xc5\xbeelve in celo pse.\n_START_SECTION_\nInvazivna vrsta\n_START_PARAGRAPH_\nNa evropskem ozemlju so vrsto prvi\xc4\x8d opazili na Malti leta 1936, danes pa je raz\xc5\xa1irjena tudi v \xc5\xa0paniji, Franciji, Italiji, \xc5\xa0vici, na Portugalskem in na Hrva\xc5\xa1kem._NEWLINE_V Sloveniji je bila muha prvi\xc4\x8d najdena na Primorskem avgusta leta 2009, \xc5\xbee naslednje leto pa so en primerek na\xc5\xa1li tudi v Ljubljani. Verjetno je vrsta k nam pri\xc5\xa1la z uvo\xc5\xbeenim kompostom ali pa se je spontano raz\xc5\xa1irila iz Italije._NEWLINE_H. Illucens sicer ne velja za \xc5\xa1kodljivo vrsto, vendar pa vpliv, ki bi ga lahko ta invazivna vrsta imela na biodiverziteto in ekosisteme v Sloveniji, \xc5\xa1e ni raziskan.'